9.  การจัดการ

  1) โครงสร้างการจัดการ

โครงสร้างการจัดการของบริษัทฯประกอบด้วยคณะกรรมการบริษัท คณะกรรมการตรวจสอบ
และคณะกรรมการบริหารดังรายละเอียดต่อไปนี้

  คณะกรรมการบริษัท ประกอบด้วยกรรมการอย่างน้อย 5 ท่าน แต่ไม่เกิน 10 ท่าน

บริษัทมีคณะกรรมการ ณ วันที่ 31 ธันวาคม 2545 จำนวน 8 ท่าน ดังนี้

นายกัว เปก ลอง ประธานกรรมการ

นายเชิดพันธุ์ บุลสุข รองประธานกรรมการ

นายสุวัฒน์ ตันธุวนิตย์ กรรมการ

นายเฉลียว พิศลยบุตร กรรมการ

นางสุนทรา เอี่ยมสุรีย์ กรรมการ

นายอมรศักดิ์ นพรัมภา กรรมการ

นางสาวตวงรัตน์ กีร์ติบุตร กรรมการ

นายสุเมธ ตันธุวนิตย์ กรรมการผู้จัดการ

โดยกรรมการ 2 ใน 3 ท่านที่ คณะกรรมการบริษัทกำหนดให้เป็นผู้มีอำนาจลงนามผูกพันบริษัท
ลงลายมือชื่อร่วมกันในเอกสารพร้อมประทับตราสำคัญของบริษัท

คณะกรรมการบริษัทมีหน้าที่และความรับผิดชอบ ดังนี้

(1) มีอำนาจและหน้าที่จัดการบริษัท
    ให้เป็นไปตามวัตถุประสงค์แห่งข้อบังคับและมติของที่ประชุมผู้ถือหุ้น

(2) มีหน้าที่กำหนดนโยบายและและทิศทางการดำเนินงานของบริษัท
    และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและบรรลุผล

(3) มีอำนาจหน้าที่คัดเลือกและแต่งตั้งคณะกรรมการตรวจสอบ

การเลือกตั้งกรรมการบริษัทกระทำโดยให้ที่ประชุมผู้ถือหุ้นเป็นผู้แต่งตั้งกรรมการตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ (ก) เลือกตั้งบุคคลเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนสูงสุดตามลำดับลงมา
    เป็นผู้ที่ได้รับการเลือกตั้งเป็นกรรมการเท่ากับจำนวนกรรมการจะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

ในการประชุมผู้ถือหุ้นสามัญประจำปีทุกครั้ง จำนวนหนึ่งในสามของคณะกรรมการ ต้องพ้นจากตำแหน่ง
กรรมการที่พ้นจากตำแหน่งสามารถได้รับเลือกให้กลับเข้าดำรงตำแหน่งอีกก็ได้ อนึ่ง

ที่ประชุมผู้ถือหุ้นอาจมีมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
และมีหุ้นนับรวมกันได้ไม่น้อยกว่าครึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

คณะกรรมการตรวจสอบ

คณะกรรมการบริษัทได้แต่งตั้งคณะกรรมการตรวจสอบ 3 ท่าน
ตามประกาศของตลาดหลักทรัพย์แห่งประเทศไทย โดยแต่งตั้งครั้งแรกเมื่อเดือนกุมภาพันธ์ 2542
ดำรงตำแหน่ง 2ปี สิ้นสุดเดือนมกราคม 2544 และแต่งตั้งครั้งที่สองในเดือนพฤษภาคม 2544
ดำรงตำแหน่ง 3 ปี สิ้นสุดเดือนเมษายน 2547 รายชื่อคณะกรรมการตรวจสอบมีดังนี้

1. นางสุนทรา เอี่ยมสุรีย์ ประธานกรรมการตรวจสอบ

2. นายอมรศักดิ์ นพรัมภา กรรมการตรวจสอบ

3. นางสาวตวงรัตน์ กีรติบุตร กรรมการตรวจสอบ

กฎบัตรของคณะกรรมการตรวจสอบมีดังนี้

คุณสมบัติของคณะกรรมการตรวจสอบ (Audit Committee)

คณะกรรมการบริษัทพิจารณาแต่งตั้งกรรมการตรวจสอบจากคณะกรรมการบริษัทจำนวน 3 ท่าน
ซึ่งเป็นกรรมการอิสระในคณะกรรมการบริษัท ซึ่งมีความเป็นอิสระจากการบริหารงานของบริษัท
กล่าวคือ

1.1 มีความอิสระไม่ว่าโดยทางตรงหรือทางอ้อม ทั้งในด้านการเงินและการบริหารงานของบริษัท
หรือ บริษัทย่อย หรือ บริษัทร่วม หรือผู้ถือหุ้นรายใหญ่ของบริษัท

1.2 ไม่เป็นผู้ที่เกี่ยวข้อง ญาติสนิทของกรรมการบริหาร ผู้บริหาร
หรือตัวแทนรักษาผลประโยชน์ของกรรมการ ผู้ถือหุ้นรายใหญ่

1.3 คณะกรรมการตรวจสอบทั้งคณะต้องมีความอิสระ ปราศจากความสัมพันธ์ใด ๆ
ที่จะถูกแทรกแซงการใช้ดุลยพินิจอย่างเป็นอิสระในฐานะกรรมการ

1.4 คณะกรรมการตรวจสอบมีวาระการดำรงตำแหน่งคราวละไม่เกิน 3 ปี

(2) ขอบเขตและอำนาจหน้าที่

2.1 คณะกรรมการตรวจสอบมีหน้าที่กำกับดูแลการดำเนินงานของบริษัท
ให้เกิดความชัดเจนในด้านการบริหารด้วยความซื่อสัตย์สุจริต
ความรับผิดชอบของกรรมการบริหารหรือผู้บริหารอันจะพึงมีต่อผู้ถือหุ้นของบริษัท
ตลอดจนตรวจสอบให้เป็นที่มั่นใจว่า กรรมการบริหารและผู้บริหารของบริษัท
ได้บริหารกิจการตามนโยบายของคณะ กรรมการบริษัท อย่างถูกต้องครบถ้วนมีมาตรฐาน

2.2 กำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ รวมทั้งกฎหมายอื่น ๆ
ที่เกี่ยวข้องกับธุรกิจของบริษัทเพื่อให้เป็นประโยชน์กับบริษัทและผู้ถือหุ้นมากที่สุด

2.3
สร้างความมั่นใจใหักับผู้ถือหุ้นและผู้ที่เกี่ยวข้องว่าบริษัทมีกระบวนการรายงานทางการเงินที่มีประสิทธิภาพ
และมีระบบการจัดการความเสี่ยงที่สามารถบ่งชี้และควบคุมความเสี่ยง
และมีระบบการตรวจสอบและสอบทานความเสี่ยงทางธุรกิจและการเงินที่อาจจะเกิดขึ้นในอนาคต

2.4 ตรวจสอบและสอบทานงบการเงินทุกไตรมาสและประจำปี ร่วมกับผู้ตรวจสอบบัญชีภายนอก
คณะผู้ตรวจสอบภายใน รายงานผู้สอบบัญชี หมายเหตุประกอบงบการเงิน
ตลอดจนข้อสังเกตและข้อเสนอแนะเกี่ยวกับแผนการตรวจสอบตามมาตรฐานการตรวจสอบบัญชีทั่วไป
ที่คณะกรรมการตรวจสอบต้องทำความเข้าใจ หรือ สื่อกับผู้ตรวจสอบบัญชีภายนอก
ก่อนที่จะเสนอให้คณะกรรมการบริษัท ผู้ถือหุ้น พิจารณาอนุมัติงบการเงินนั้น
เพื่อส่งให้ตลาดหลักทรัพย์ต่อไปตามกำหนด

2.5 กำกับดูแลให้บริษัทมีระบบการตรวจสอบภายในและการควบคุมภายในให้มีประสิทธิภาพ
โดยการสอบทานร่วมกับผู้ตรวจสอบอิสระภายนอก และคณะผู้ตรวจสอบภายใน
ถึงความเพียงพอของระบบการตรวจสอบและการควบคุมที่ดี มีความโปร่งใส สุจริต
โดยการเปิดเผยข้อมูลในรายงานการเงินของบริษัท และ บริษัทย่อย ให้มีความถูกต้อง ครบถ้วน
น่าเชื่อถือได้

2.6 พิจารณาทบทวนแผนงานตรวจสอบภายในประจำปีของบริษัท
รวมทั้งติดตามผลการดำเนินงานตามข้อเสนอแนะที่พิจารณาร่วมกันกับผู้ตรวจสอบภายในของบริษัท

2.7 ตรวจสอบหลักฐานต่างๆหากมีข้อสงสัยว่าอาจมีการฝ่าฝืนกฎหมายหรือข้อกำหนดใด ๆ
ของตลาดหลักทรัพย์ หรือหน่วยราชการอื่น ๆ ที่เกี่ยวข้อง
ซึ่งอาจมีผลกระทบต่อฐานะการเงินและผลการดำเนินงานของบริษัทอย่างมีนัยสำคัญ
เสนอคณะกรรมการบริษัทเพื่อพิจารณาสั่งการต่อไป

2.8 คณะกรรมการตรวจสอบอาจเชิญกรรมการบริหาร ผู้บริหาร หรือผู้ที่เกี่ยวข้องมาให้ถ้อยคำ
หรือข้อมูลอันเป็นประโยชน์ หรือเข้าร่วมประชุม ตลอดจนเชิญนักกฎหมาย ผู้สอบบัญชีภายนอก
และผู้ตรวจสอบภายใน เข้าร่วมประชุมพิจารณากับคณะกรรมการตรวจสอบได้

  2.9 พิจารณาแต่งตั้งผู้สอบบัญชีภายนอกของบริษัท
  กำหนดค่าบริการสอบบัญชีประจำปีต่อคณะกรรมการ

บริษัทเพื่อประกอบความเห็นเสนอต่อที่ประชุมผู้ถือหุ้น

  2.10
  ในกรณีที่จะต้องแสวงหาความเห็นที่เป็นอิสระจากที่ปรึกษาทางวิชาชีพหรือผู้เชี่ยวชาญอิสระจากภาย

นอกเมื่อจำเป็น เช่น จากตลาดหลักทรัพย์ฯ
คณะกรรมการตรวจสอบมีอำนาจในการพิจารณาอนุมัติค่าใช้จ่ายดังกล่าว

  2.11 ให้ความเห็นชอบการแต่งตั้ง, ถอดถอน, โยกย้าย หัวหน้าสำนักงานตรวจสอบภายใน

รวมทั้งพิจารณางบประมาณและอัตรากำลังของสำนักงานตรวจสอบภายใน

(3) การประชุมคณะกรรมการตรวจสอบ

3.1 ให้มีการประชุมคณะกรรมการตรวจสอบกับคณะผู้ตรวจสอบภายใน เพื่อพิจารณา
และตรวจสอบรายงานงบการเงินประจำเดือน
ปัญหาการบริหารความเสี่ยงที่ปรากฏในรายงานของบริษัทและบริษัทย่อย
ที่ผู้ตรวจสอบภายในจัดทำขึ้นเสนอมาพิจารณาร่วมกันในข้อสรุปรายงานที่เกิดขึ้นกับบริษัทและบริษัทย่อยในรายงานของเดือน

นั้น ๆ รวบรวมเสนอคณะกรรมการบริษัทพร้อมข้อเสนอแนะ

3.2 ให้มีการประชุมคณะกรรมการตรวจสอบ คณะผู้ตรวจสอบภายใน ผู้สอบบัญชีของบริษัท
เป็นปกติทุกไตรมาส โดยกำหนดการประชุมก่อนการประชุมคณะกรรมการบริษัทไม่น้อยกว่า 7 วัน
หรือประธานกรรมการตรวจสอบเชิญประชุมเป็นกรณีพิเศษ เพื่อพิจารณาเรื่องจำเป็นเร่งด่วนอื่น ๆ
ได้ตามแต่จะเห็นสมควร

3.3 กรรมการตรวจสอบที่มีส่วนได้เสียในเรื่องที่พิจารณาใด ไม่มีสิทธิออกเสียงลงมติในเรื่องนั้น ๆ

3.4การออกเสียงในที่ประชุมคณะกรรมการตรวจสอบ
ให้ถือเอาความเห็นที่เป็นส่วนเสียงข้างมากเป็นสำคัญ โดยประธานไม่มีสิทธิออกเสียงชี้ขาด
ความเห็นของกรรมการตรวจสอบคนอื่นที่มิได้ลงมติด้วย
ให้นำเสนอเป็นความเห็นแย้งต่อคณะกรรมการบริษัท

3.5 คณะกรรมการตรวจสอบมีการประชุมกันเองตามที่จำเป็น
และควรประเมินผลการปฏิบัติงานโดยการประเมินตนเองเป็นประจำทุกปีว่าในช่วงที่ผ่านมา
ได้ทำหน้าที่เป็นไปตามที่กำหนดไว้ในกฎบัตร (Charter) ของคณะกรรมการตรวจสอบ

3.6
กรรมการตรวจสอบควรให้เลขานุการคณะกรรมการตรวจสอบจัดทำวาระการประชุมเป็นลายลักษณ์อักษรมีหัวข้อการประชุมครอบคลุมประเด็น
ปัญหาต่าง ๆ อย่างครบถ้วน และมีการบันทึกรายงานการประชุมไว้เป็นหลักฐาน

วาระการดำรงตำแหน่งของคณะกรรมการตรวจสอบ มีดังนี้

คณะกรรมการตรวจสอบ มีวาระการดำรงตำแหน่งวาระละ 3 ปี ในช่วงวาระ 3
ปีดังกล่าวได้รวมถึงการแต่งตั้งเพิ่มและถอดถอนจากกรรมการตรวจสอบ
กรรมการในคณะกรรมการตรวจสอบจะดำรงตำแหน่งตลอดระยะเวลา 3 ปี
ถึงแม้ในการประชุมผู้ถือหุ้นสามัญประจำปีทุกครั้ง
จะมีการคัดเลือกกรรมการจำนวนหนึ่งในสามของคณะกรรมการบริษัทฯให้ออกจากตำแหน่งก็ตาม

  คณะกรรมการบริหารกลุ่ม

ณ วันที่ 31 ธันวาคม 2545 มีคณะกรรมการบริหารกลุ่มบริษัทจำนวน 7 ท่าน ดังนี้

นายสุเมธ ตันธุวนิตย์ กรรมการผู้จัดการ

นายทัศนัย จันทรางกูร รองกรรมการผู้จัดการ (สนับสนุน)

นายเตียว ที เฮียน ผู้อำนวยการอาวุโสสายการค้า

นายสุเทพ ตระนันทสิน ผู้อำนวยการอาวุโสสายปฏิบัติการกลุ่ม

นายกัว ฮอค เอง ผู้อำนวยการอาวุโสสายวิจัยและพัฒนาธุรกิจเอเซียเหนือ

นางมาร์กาเรท เล้า ผู้อำนวยการอาวุโสสายสารสนเทศกลุ่ม/ทรัพยากรมนุษย์

และบริหาร

นายเคนเน็ธ ชิว ผู้อำนวยการอาวุโสสายการเงินและบัญชี/ธุรกิจเอเซียเหนือ

คณะกรรมการบริหารกลุ่มบริษัทได้รับมอบอำนาจหน้าที่และความรับผิดชอบจากคณะกรรมการบริษัทดังนี้

(1) กำหนดนโยบายและกลยุทธ์การดำเนินงานกลุ่มบริษัทโดยรวม กำหนดแผนธุรกิจ
    กลยุทธ์ทางการตลาด เส้นทางเดินเรือและบริการ

(2) กำหนดแผนงานเกี่ยวกับการลงทุน ระดมทุน และการซื้อเรือ

(3) อนุมัติงบประมาณประจำปีของกลุ่มบริษัท

(4) พิจารณากลั่นกรองวาระต่างๆ ก่อนเสนอขออนุมัติจากคณะกรรมการบริษัท

ผู้บริหารของบริษัท อาร์ ซี แอล จำกัด (มหาชน)

คณะผู้บริหารของบริษัทฯซึ่งต้องเปิดเผยรายงานการถือหลักทรัพย์ตามมาตรา 59
ของพระราชบัญญัติหลักทรัพย์และตลาดหลักทรัพย์ พ.ศ.2535 มีรายชื่อดังนี้

1. นายสุเมธ ตันธุวนิตย์ กรรมการผู้จัดการ

2. นายทัศนัย จันทรางกูร รองกรรมการผู้จัดการกลุ่มฝ่ายสนับสนุน

3. นายพรชัย วิมลรัตน์ ผู้อำนวยการฝ่ายกิจกรรมไลน์เนอร์

4. นายสาครินทร์ สำเภาพล ผู้จัดการทั่วไปฝ่ายบริหารกองเรือ

5. นางสุมาลี ศรีบุญเรือง ผู้จัดการทั่วไปฝ่ายบัญชี

6. นายปรีชา สวัสดิ์พีระ ผู้จัดการทั่วไปฝ่ายกิจกรรมไลน์เนอร์

7. นายบุญสิน สุรวัติเสถียร หัวหน้าสำนักตรวจสอบภายใน

(2) การสรรหากรรมการและผู้บริหาร

ในส่วนของการสรรหากรรมการบริษัทฯนั้น ถือเกณฑ์หนึ่งหุ้นเท่ากับ 1 คะแนนเสียง
ผู้ถือหุ้นสามารถใช้คะแนนเสียงที่มีอยู่เลือกตั้งบุคคลคนเดียว หรือหลายคนเป็นกรรมการก็ได้
บุคคลที่ได้รับคะแนนสูงสุดตามลำดับลงมาจะได้รับเลือกตั้งเป็นกรรมการเท่ากับจำนวนกรรมการที่ต้องการเลือกเป็นแบบ
non-cumulative voting

ในการประชุมผู้ถือหุ้นสามัญประจำปีทุกครั้ง จำนวนหนึ่งในสามของคณะกรรมการบริษัทฯ
ต้องออกจากตำแหน่ง และกรรมการที่ออกจากตำแหน่งสามารถรับเลือกตั้งให้เข้ารับตำแหน่งได้อีก
นอกจากนี้ที่ประชุม ผู้ถือหุ้นอาจจะมีมติให้กรรมการคนใดพ้นจากตำแหน่งก่อนถึงคราวออกตามวาระ
ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
และมีหุ้นนับรวมกันได้ไม่น้อยกว่าครึ่งหนึ่งของจำนวนหุ้นที่ถือ
โดยผู้ถือหุ้นที่มาประชุมและมีสิทธิออกเสียง

คณะกรรมการบริษัทฯเป็นผู้แต่งตั้งคณะกรรมการตรวจสอบ ทั้งหมด 3 ท่าน
โดยถือเกณฑ์กรรมการบริษัท 1 คนมีเสียง 1 เสียง กรรมการตรวจสอบที่ได้รับเลือก
ต้องได้รับเสียงจากคณะกรรมการบริษัทฯเกินกว่ากึ่งหนึ่ง
และคณะกรรมการตรวจสอบที่ได้รับเลือกเข้ามา จะเลือกประธานคณะกรรมการตรวจสอบกันเอง

คณะกรรมการบริหารจะประกอบด้วยกรรมการบริหารและผู้บริหารระดับสูงจากบริษัทฯและบริษัทย่อย
ซึ่งไม่ได้คัดสรรจากบุคคลภายนอก โดยมีคุณสุเมธ
ตันธุวนิตย์เป็นประธานคณะกรรมการบริหารดังกล่าว คณะกรรมการบริหารกลุ่ม (Management
Committee) จะเป็นผู้คัดสรรผู้อำนวยการฝ่ายของบริษัทและบริษัทย่อย

(3) ค่าตอบแทนผู้บริหาร

  โปรดดูหลักการกำกับดูแลกิจการที่ดีในหัวข้อ “10) ค่าตอบแทนกรรมการและผู้บริหาร”

(4) การกำกับดูแลกิจการ

คณะกรรมการของบริษัทฯได้มีการปฏิบัติตามข้อพึงปฏิบัติที่ดีสำหรับกรรมการบริษัทฯ (Code of Best
Practices) ที่กำหนดโดยตลาดหลักทรัพย์แห่งประเทศไทย หลักการกำกับดูแลกิจการที่ดี 15
ข้อได้รับการอนุมัติในที่ประชุมคณะกรรมการ ครั้งที่1/2546 วันที่ 21 กุมภาพันธ์ 2546
โดยมีรายละเอียดดังนี้

หลักการกำกับดูแลกิจการที่ดี

1) นโยบายเกี่ยวกับการกำกับดูแลกิจการ

คณะกรรมการบริษัทได้ตระหนักถึงความสำคัญของการกำกับดูแลกิจการที่ดีเพื่อเพิ่มความโปร่งใสและบริหารงานด้วยความรอบคอบเพื่อให้เกิดประโยชน์สูงสุดแก่บริษัทในระยะยาวและเพื่อเสริมสร้างความสามารถในการแข่งขันซึ่งจะก่อให้เกิดความเชื่อมั่นแก่ผู้ถือหุ้น
ผู้ลงทุน และผู้ที่เกี่ยวข้องทุกฝ่าย

บริษัทมีคณะกรรมการบริหารทำหน้าที่กำกับดูแลจัดการการดำเนินธุรกิจของบริษัทและมีคู่มือระเบียบปฏิบัติของพนักงานในด้านบุคคลากร
ด้านการปฏิบัติงาน ด้านสวัสดิการ และการปฏิบัติงานเกี่ยวกับการเบิกจ่ายเงิน พัสดุ
เครื่องใช้สำนักงาน เครื่องมือสื่อสาร รวมทั้งมีการประชุมเป็นประจำทุกเดือน
นอกจากนี้ยังมีคณะกรรมการบริษัททำหน้าที่กำกับดูแลกิจการของบริษัทอีกระดับหนึ่งเพื่อให้บริษัทปฏิบัติงานภายใต้กฎเกณฑ์ของตลาดหลักทรัพย์และกฏหมายว่าด้วยหลักทรัพย์และตลาดหลักทรัพย์
รวมทั้งกฎหมายอื่นๆที่เกี่ยวข้องอย่างเคร่งครัด

2) สิทธิของผู้ถือหุ้น

ในปี 2545 บริษัทมีการประชุมผู้ถือหุ้น 1
ครั้งโดยการประชุมได้จัดที่โรงแรมอันดับหนึ่งและบริษัทได้จัดส่งหนังสือนัดประชุมพร้อมทั้งข้อมูลประกอบการประชุมให้ผู้ถือหุ้นทราบล่วงหน้าก่อนวันประชุม
7 วัน มีการบันทึกการประชุมถูกต้องครบถ้วนเพื่อให้ผู้ถือหุ้นสามารถตรวจสอบได้

3) สิทธิของผู้มีส่วนได้เสีย

คณะกรรมการบริษัทคำนึงถึงประโยชน์ของผู้มีส่วนได้เสียทุกกลุ่มซึ่งได้แก่ ลูกค้า เจ้าหนี้ คู่แข่ง
พนักงาน และสังคมส่วนรวมดังนี้

  ลูกค้าของบริษัทจะได้รับข้อมูลข่าวสารเกี่ยวกับบริการของบริษัทด้วยวิธีต่างๆดังนี้
  1)บริษัทจัดให้มีอินเตอร์เน็ทเว็ปไซท์ของบริษัท (ที่http://www.rclgroup.com) ซึ่งข้อ

มูลรายละเอียดของตู้ลำเลียงสินค้า ข้อมูลเกี่ยวกับกองเรือขนส่งพร้อมรูปถ่าย
และกำหนดการเดินเรือซึ่งลูกค้าสามารถเลือกท่าเรือของจุดหมายปลายทางที่ต้องการส่งสินค้า
วันที่เรือออกจากท่าเรือและวันที่เรือเข้าเทียบท่าปลายทาง
นอกจากนี้ลูกค้ายังสามารถสอบถามราคาในการใช้บริการและสามารถแสดงความคิดเห็นเพื่อให้บริษัทปรับปรุงบริการทางอินเตอร์เน็ทเว็บไซท์ได้อีกด้วย

2)บริษัทลงโฆษณารายละเอียดการให้บริการซึ่งได้แก่ เที่ยวเรือ ชื่อเรือ
วันที่และเวลาที่เรือเข้า/ออกตามท่าเรือต่างๆในหนังสือพิมพ์และนิตยสารการเดินเรือ
บริษัทแต่งตั้งเอเย่นต์หรือนายหน้าตัวแทนในเมืองท่าทุกเมืองที่เรือของบริษัทเข้าเทียบท่าเพื่อให้เอเย่นต์ให้บริการแก่ลูกค้าและตอบข้อซักสอบถามเพื่อให้ลูกค้าสามารถตัดสินใจเลือกใช้บริการได้ตามที่ต้องการ

  เจ้าหนี้ของบริษัทเป็นเจ้าหนี้ที่ให้บริการเรือแก่บริษัทตามเมืองท่าทั้งในและต่าง

ประเทศ เช่น เจ้าหนี้ค่ายกตู้สินค้า เจ้าหนี้ค่าใช้บริการท่าเทียบเรือ เจ้าหนี้ค่าลากจูงเรือ ฯลฯ
บริษัทได้จัดตั้งบริษัทย่อยและแต่งตั้งเอเย่นต์ประจำเมืองท่านั้นๆเพื่อเรียกเก็บค่าระวางเรือจากลูกค้าและจ่ายชำระหนี้แทนบริษัท
ดังนั้นเจ้าหนี้ของบริษัทจะได้รับชำระหนี้ครบถ้วนถูกต้องตรงเวลาทุกราย

ในส่วนของเจ้าหนี้เงินกู้ บริษัทกู้เงินจากธนาคารทั้งในประเทศและต่างประเทศ
บริษัทได้ทำการชำระหนี้ทั้งเงินต้นและดอกเบี้ยอย่างครบถ้วนถูกต้องตรงเวลา
รวมทั้งได้ปฏิบัติตามเงื่อนไขสัญญาที่มีต่อเจ้าหนี้เงินกู้ทุกรายตามข้อตกลงพร้อมทั้งจัดส่งข้อมูลและงบการเงินที่ถูกต้องตามความเป็นจริงซึ่งได้ผ่านการตรวจสอบจากผู้สอบบัญชีรับอนุญาติแล้ว

  ในด้านการแข่งขัน บริษัทดำเนินการแข่งขันตามกรอบกติกาการแข่งขันที่ดีและ

รักษาบรรทัดฐานในการแข่งขัน
โดยบริษัทใช้วิธีการให้บริการที่สะดวกและรวดเร็วทั้งเมืองท่าต้นทางและปลายทาง
นอกจากนี้บริษัทยังเป็นผู้รับขนส่งตู้บรรทุกสินค้าหนึ่งในรายใหญ่ของภูมิภาคซึ่งนับเป็นการสร้างชื่อเสียงให้กับประเทศชาติ
บริษัทจึงได้พยายามพัฒนาคุณภาพในการให้บริการเพื่อรับใช้สังคมตลอดมา
บริษัทไม่เคยใช้วิธีการที่ไม่สุจริต ไม่มีการลักลอบเพื่อหาความลับของคู่แข่งขัน
และไม่มีการให้ข่าวหรือกล่าวร้ายเพื่อทำลายคู่แข่งขัน

  พนักงานของบริษัทจะได้รับผลตอบแทนตามระดับการศึกษา ความสามารถ

ความรับผิดชอบ และผลการปฏิบัติงาน โดยบริษัทมีการจัดส่งพนักงานไปศึกษา อบรม
และพัฒนาความรู้ความสามารถ
นอกจากนี้บริษัทได้จัดให้มีการประกันอุบัติเหตุและประกันสุขภาพให้แก่พนักงานทุกคน
รวมทั้งบริษัทยังได้มีการปฏิบัติตามกฏหมายและข้อบังคับต่างๆเกี่ยวกับกฏหมายแรงงานและสวัสดิภาพของพนักงานอย่างครบถ้วน
บริษัทได้จัดตั้งกองทุนสำรองเลี้ยงชีพของพนักงานตามความในพระราชบัญญัติกองทุนสำรองเลี้ยงชีพ
พ.ศ. 2530 โดยพนักงานจ่ายสะสมในอัตราร้อยละ 5
ของเงินเดือนและบริษัทจ่ายสมทบเข้ากองทุนในอัตราเท่ากัน

4) การประชุมผู้ถือหุ้น

ในการประชุมผู้ถือหุ้นในปี 2545
ประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการซักถามถึงการดำเนินงานของบริษัท
แสดงความคิดเห็นและข้อเสนอแนะ
รวมทั้งได้บันทึกประเด็นข้อซักถามและข้อเสนอแนะไว้ในรายงานการประชุม

โดยปกติบริษัทมีการจัดส่งหนังสือเชิญประชุมล่วงหน้าอย่างน้อย 7
วันก่อนการประชุมโดยแนบรายงานการประชุมครั้งก่อน วาระการประชุม และรายงานประจำปี
การประชุมจัดในเวลาที่สะดวกและเหมาะสม ณ
โรงแรมอันดับหนึ่งในกรุงเทพฯซึ่งอยู่ใกล้เคียงกับบริษัท
รวมทั้งมีการลงคะแนนเสียงอย่างเปิดเผยและสามารถตรวจนับได้ในที่ประชุม

5) ภาวะผู้นำและวิสัยทัศน์

คณะกรรมการบริษัทให้ความเห็นชอบในวิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณที่คณะกรรมการบริหารเป็นผู้กำหนด
ซึ่งเป็นไปตามแผนของธุรกิจและงบประมาณที่กำหนดไว้อย่างมีประสิทธิภาพ
และให้ความมั่นคงสูงสุดแก่ผู้ถือหุ้น บริษัทมีระบบการควบคุมภายใน การตรวจสอบภายใน
และมาตราการบริหารความเสี่ยงที่มีประสิทธิผล
รวมทั้งมีการติดตามในเรื่องดังกล่าวอย่างสม่ำเสมอในการประชุมคณะกรรมการบริษัท

ในด้านสังคมส่วนรวม บริษัทได้ปฏิบัติตามกฎระเบียบสากลของการเดินเรือ (International
Maritime Organization) เพื่อรักษาความปลอดภัยและรักษาสภาพแวดล้อมอย่างเคร่งครัด

คณะกรรมการบริษัทกำกับดูแลให้คณะกรรมการบริหารดำเนินตามนโยบายที่กำหนดไว้โดยมีการอนุมัติการลงทุน
และค่าใช้จ่ายตามวงเงินที่กำหนดไว้ให้กับคณะผู้บริหารแต่ละระดับที่มีอำนาจอนุมัติ
ทั้งนี้ไม่รวมถึงรายการที่มีความขัดแย้งหรือมีส่วนได้เสียที่ต้องขอความเห็นชอบจากผู้ถือหุ้นตามข้อกำหนดของตลาดหลักทรัพย์แห่งประเทศไทย
คณะกรรมการไม่มีส่วนในการจัดการงานประจำวันของบริษัทซึ่งเป็นหน้าที่รับผิดชอบของคณะกรรมการบริหาร(ฝ่ายจัดการ)

6) ความขัดแย้งทางผลประโยชน์

คณะกรรมการบริษัทตระหนักถึงความขัดแย้งของผลประโยชน์โดยมีการกำกับดูแลอย่างใกล้ชิด
และบริษัทยังมีการเปิดเผยรายการที่เกี่ยวโยงกันระหว่างบริษัทและบริษัทย่อยในหมายเหตุประกอบงบการเงินประจำปี
2545 ข้อ 11
รายการธุรกิจกับกิจการที่เกี่ยวข้องกันซึ่งเป็นไปตามปกติธุรกิจซึ่งใกล้เคียงกับราคาตลาด
ถึงแม้จะมีบริษัทร่วมในเครือหลายบริษัทธุรกิจเกี่ยวโยงกันคล้ายกันแต่รายได้ที่ได้รับระหว่างกันคือค่าระวางเรือและค่าบริการเป็นไปตามราคาตลาดตามปกติธุรกิจ
บริษัทและบริษัทในเครือซึ่งส่วนมากถือหุ้นร้อยละร้อย(100%)และเป็นธุรกิจขนส่งซึ่งมีคู่แข่งมากในตลาดเพราะฉะนั้นจึงไม่มีความขัดแย้งทางผลประโยชน์ระหว่างบริษัทและบริษัทย่อย

การดูแลเรื่องการใช้ข้อมูลภายใน
บริษัทมีนโยบายกำกับดูแลไม่ให้ผู้บริหารและพนักงานของบริษัทและบริษัทย่อยรวมทั้งบริษัทร่วมนำข้อมูลภายในของบริษัทไปเปิดเผยโดยมิชอบหรือใช้ประโยชน์ส่วนตนโดยแจ้งให้ผู้บริหารทราบในเรื่องต่อไปนี้

-   ผู้บริหารต้องรายงานการถือหลักทรัพย์ของบริษัทและรับทราบบทกำหนดโทษตามพระราชบัญญัติหลักทรัพย์และตลาดหลักทรัพย์
    พ.ศ. 2535 และตามข้อกำหนดของตลาดหลักทรัพย์แห่งประเทศไทย

-   ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
    59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

-   ผู้บริหารที่ได้รับทราบข้อมูลภายในที่เป็นสาระสำคัญจะต้องระงับการซื้อขายหลักทรัพย์ของบริษัทในช่วง
    1 เดือน ก่อนที่งบการเงินจะเปิดเผยต่อสาธารณชน

7) จริยธรรมธุรกิจ

คณะกรรมการบริษัทมีนโยบายในการควบคุมดูแลให้ผู้บริหารและพนักงานของบริษัทปฏิบัติงานโดยคำนึงถึงผลประโยชน์ของผู้ถือหุ้น
ผู้ลงทุน และลูกค้าของบริษัท ภายใต้กฎหมายต่างๆที่เกี่ยวข้องด้วยความซื่อสัตย์ สุจริต เที่ยงธรรม
และคำนึงถึงสังคมส่วนรวมซึ่งได้กำหนดไว้ในคู่มือพนักงานบางส่วนแล้ว

8) การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 8 ท่าน ซึ่งมีสัดส่วนกรรมการอิสระถึง 50%
ทำให้เกิดการถ่วงดุลและการสอบทานการบริหารงาน

กรรมการอิสระประกอบด้วย ประธานกรรมการเป็นกรรมการอิสระ และกรรมการอิสระ 3
ท่านทำหน้าที่เป็นกรรมการตรวจสอบ (Audit Committee)

9) การรวมหรือแยกตำแหน่ง

ประธานกรรมการเป็นกรรมการอิสระและไม่เป็นบุคคลเดียวกันกับกรรมการผู้จัดการเพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

10) ค่าตอบแทนกรรมการและผู้บริหาร

บริษัทได้กำหนดค่าตอบแทนกรรมการไว้อย่างชัดเจนและโปร่งใสอยู่ในระดับเดียวกันกับธุรกิจในอุตสาหกรรมและเพียงพอที่จะดึงดูดและรักษากรรมการที่มีคุณสมบัติตามที่ต้องการ
ค่าตอบแทนกรรมการดังกล่าวทุกตำแหน่งได้รับความเห็นชอบจากที่ประชุมผู้ถือหุ้น

ค่าตอบแทนกรรมการและผู้บริหารในปี 2545

+---------------+----------+------------------------+-----------------+
|               | จำนวน    | ค่าตอบแทน               | จำนวนเงิน        |
|               |          |                        |                 |
|               | (คน)     |                        | (บาท)           |
+---------------+----------+------------------------+-----------------+
| คณะกรรมการ    | 8        | -ค่าตอบแทนกรรมการ       | 4,300,000       |
+---------------+----------+------------------------+-----------------+
| คณะผู้บริหาร     | 7        | -เงินเดือนและโบนัส        | 13,581,400      |
|               |          |                        |                 |
|               |          | -เงินส                  | 528,570         |
|               |          | มทบเงินกองทุนสำรองเลี้ยงชีพ |                 |
+---------------+----------+------------------------+-----------------+

(ผู้บริหารทั้ง 7 ท่านเป็นผู้บริหารของบริษัท อาร์ ซี แอล จำกัด (มหาชน))

11) การประชุมคณะกรรมการ

คณะกรรมการบริษัทมีกำหนดประชุมเป็นประจำทุกไตรมาสโดยมีการแจ้งหมายกำหนดการการประชุมคณะกรรมการของบริษัทไว้ล่วงหน้าตลอดทั้งปี
และมีการประชุมพิเศษเพิ่มเติมตามความจำเป็นโดยการประชุมแต่ละครั้งจะมีการกำหนดวาระที่ชัดเจนและมีการจัดส่งเอกสารให้แก่กรรมการทุกคนล่วงหน้า
7 วัน

บริษัทได้จัดให้มีระบบ E-Mail
ซึ่งเป็นโปรแกรมภายในของบริษัทเองและมีการเช่าสายโทรศัพท์เพื่อใช้ติดต่อภายในให้แก่ประธานกรรมการเพื่อความสะดวกในการติดต่อสื่อสารระหว่างประเทศ

ในปี 2545 คณะกรรมการบริษัทมีการประชุมจำนวน 15
ครั้งโดยมีกรรมการเข้าร่วมตามรายละเอียดดังนี้

  จำนวนครั้งที่เข้าประชุม

รายชื่อกรรมการ (วาระปกติ) (วาระพิเศษ)

  1. นายกัว เปก ลอง 3 0

2. นายเชิดพันธ์ บุลสุข 2 10

3. นายสุเมธ ตันธุวนิตย์ 4 10

4. นายสุวัฒน์ ตันธุวนิตย์ 4 11

5. นางสุนทรา เอี่ยมสุรีย์ 4 11

6. นายอมรศักดิ์ นพรัมภา 4 11

7. นางสาวตวงรัตน์ กีรติบุตร 2 4

8. นายเฉลียว พิศลยบุตร 1 7

12) คณะอนุกรรมการ

คณะกรรมการบริษัทได้แต่งตั้งกรรมการตรวจสอบจากกรรมการอิสระที่ไม่ได้เป็นผู้บริหาร 3 ท่าน
โดยมี หน้าที่ และความรับผิดชอบตามกฎบัตรคณะกรรมการตรวจสอบ(Audit Committee
Charter)

บริษัทไม่มีการแต่งตั้งคณะกรรมการสรรหา
อย่างไรก็ตามคณะกรรมการบริษัททั้งคณะจะเป็นผู้พิจารณาคัดเลือกตามเกณฑ์ ประสบการณ์ ทักษะ
วิสัยทัศน์ ความรู้ความสามารถ อายุ
และการอุทิศเวลาตลอดจนความพยายามอย่างเพียงพอให้กับบริษัท
แล้วนำเสนอต่อที่ระชุมผู้ถือหุ้นและใช้มติในที่ประชุมผู้ถือหุ้นแต่งตั้งกรรมการ

13) ระบบการควบคุมและการตรวจสอบภายใน

บริษัทได้ให้ความสำคัญต่อการจัดระบบควบคุมภายในทั้งในระดับบริหารและระดับปฎิบัติงานที่มีประสิทธิภาพ
โดยมีการแบ่งแยกหน้าที่เพื่อให้เกิดการถ่วงดุลและตรวจสอบระหว่างกันอย่างเหมาะสมมีระบบบริหารงบประมาณอย่างมีประสิทธิภาพ
นอกจากนี้คณะกรรมการบริษัทได้จัดให้มีสำนักงานตรวจสอบภายในเพื่อประเมินความเพียงพอและประสิทธิภาพของระบบการควบคุมภายในอันเกี่ยวกับการเบิกจ่ายเงิน
การบัญชี
และการบริหารความเสี่ยงของระบบงานต่างๆรวมทั้งสอบทานความถูกต้องเชื่อถือได้ของข้อมูลต่างๆ
สำนักงานตรวจสอบภายในต้องรายงานผลการตรวจสอบอย่างอิสระต่อคณะกรรมการตรวจสอบและกรรมการผู้จัดการ
เพื่อพิจารณาผลการตรวจสอบและนำเสนอต่อคณะกรรมการของบริษัทพิจารณาปรับปรุงแก้ไขการดำเนินงานให้มีการควบคุมภายในที่ดี

14) รายงานความเห็นของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทและบริษัทย่อย และสารสนเทศ

ทางการเงินที่ปรากฏในรายงานงบการเงินประจำปีซึ่งได้จัดทำขึ้นตามมาตราฐานการบัญชีที่รับรองทั่วไปในประเทศไทย
โดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ ใช้ดุลพินิจ
อย่างระมัดระวังและการประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีระบบควบคุมภายในเพื่อให้มั่นใจได้ว่าการบันทึกข้อมูลทางบัญชีมีความถูกต้อง
ครบถ้วน และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

คณะกรรมการบริษัทได้แต่งตั้งคณะกรรมการตรวจสอบซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2545

15) ความสัมพันธ์กับผู้ลงทุน

คณะกรรมการให้ความสำคัญในการเปิดเผยข้อมูลทางการเงินและข้อมูลทั่วไปอย่างถูกต้องและครบถ้วน

โปร่งใส ตลอดจนข้อมูลที่สำคัญที่มีผลกระทบต่อราคาหลักทรัพย์ของบริษัท
โดยบริษัทมีการเปิดเผยข้อมูลทางการเงินและข้อมูลทั่วไปในอินเตอร์เน็ทเว็ปไซท์ของบริษัท
(ที่http://www.rclgroup.com)
รวมทั้งได้มอบหมายให้เจ้าหน้าที่ซึ่งประจำอยู่ที่สำนักงานในกรุงเทพฯ(หมายเลขโทรศัพท์ (662)
296 1065 และที่สำนักงานในสิงคโปร์(หมายเลขโทรศัพท์ (65) 6229 2089
เป็นผู้ให้คำอธิบายและให้ข่าวสารเพิ่มเติมในกรณีที่ผู้ถือหุ้น ผู้ลงทุน
และนักวิเคราะห์ทั่วไปติดต่อสอบถามมายังบริษัทหรือขอพบเจ้าหน้าที่เพื่อขอคำอธิบายอย่างละเอียด
ดังนั้นผู้ถือหุ้น ผู้ลงทุน และนักวิเคราะห์จะได้รับข้อมูลข่าวสารอย่างครบถ้วน ถูกต้อง ทันเวลา
เท่าเทียมกัน และโปร่งใส

นอกจากนี้บริษัทได้ปฏิบัติต่อเนื่องมาหลายปีในการจัดประชุมตอบข้อซักถามให้นักวิเคราะห์หลักทรัพย์
ผู้จัดการกองทุน นายธนาคารที่เกี่ยวข้องกับบริษัท
ในช่วงต้นเดือนมีนาคมของทุกปีหลังจากงบการเงินได้ถูกเปิดเผยอย่างเป็นทางการแล้ว
ทั้งนี้เพื่ออธิบายภาพรวมของธุรกรรมและแนวโน้มของแผนการในปีปัจจุบันรวมทั้งผลการดำเนินงานของปีที่ผ่านมา
ณ โรงแรมอันดับหนึ่งในกรุงเทพฯ

(5) การดูแลเรื่องการใช้ข้อมูลภายใน

  โปรดดูหลักการกำกับดูแลกิจการที่ดีในหัวข้อ “6) ความขัดแย้งทางผลประโยชน์”

(6) บุคลากร

บริษัทฯมีพนักงาน ณ วันที่ 31 ธันวาคม 2545 จำนวน 134 คน ในปี 2545
บริษัทฯได้จ่ายผลตอบแทนให้แก่พนักงานรวมทั้งสิ้น 59,125,598.51 บาท
ซึ่งเป็นผลตอบแทนในรูปเงินเดือนและโบนัส และจ่ายสมทบเงินกองทุนสำรองเลี้ยงชีพอีกจำนวน
2,077,346.78 บาท สำหรับพนักงานของบริษัทฯสามารถแยกออกเป็น 2 สายหลัก ได้แก่
สายการค้า และสายสนับสนุน จำนวนพนักงานในแต่ละสายมีดังนี้

กรรมการผู้จัดการและรองกรรมการผู้จัดการ 2 คน

จำนวนพนักงานสายการค้า 83 คน

จำนวนพนักงานสายสนับสนุน 49 คน

นโยบายพัฒนาพนักงาน

การพัฒนาพนักงานทั้งในสายงานหลักและสายงานสนับสนุนจะต้องสอดคล้องกับภารกิจ (Mission
Statement) ของบริษัท ฯ ซึ่งกำหนดวิสัยทัศน์ให้ อาร์ ซี แอล
สามารถดำรงความเป็นสายการเดินเรือชั้นนำประเภทฟีดเดอร์ในภูมิภาคเอเซียและแปซิฟิค
โดยการพัฒนาเทคโนโลยีด้านปฏิบัติการเรือ และสารสนเทศ
ควบคู่ไปกับการพัฒนาคุณภาพการให้บริการ

เพื่อให้สามารถบรรลุภารกิจข้างต้น อาร์ ซี แอล ให้ความสำคัญกับคุณภาพของพนักงาน
นับตั้งแต่การสรรหาพนักงาน
และเมื่อเข้ามาปฏิบัติงานแล้วจะได้รับการพัฒนาทักษะที่เกี่ยวข้องกับหน้าที่ความรับผิดชอบโดยตรง
ซึ่งมีหลายลักษณะ ดังนี้

1.  อบรมหลักสูตรที่เกี่ยวข้องกับธุรกิจโดยตรง เช่น พาณิชย์นาวี , พิธีการนำเข้า-ส่งออก ,
    การขนส่งสิน

ค้า, โลจิสติคส์ , สารสนเทศ จัดโดยสถาบันการศึกษา ฝึกอบรมที่มีมาตรฐาน
เพื่อให้พนักงานระดับต้นและระดับกลางได้รับความรู้ทางทฤษฎีเพิ่มเติม
นำมาผสมผสานกับประสบการณ์จากการทำงานจริง
จากนั้นจะส่งพนักงานไปฝึกงานที่บริษัทย่อยในประเทศสิงคโปร์ ซึ่งเป็นศูนย์ปฏิบัติการ ของกลุ่มอาร์ ซี
แอล

2. อบรมหลักสูตรในสายงานสนับสนุนอย่างสม่ำเสมอ
เพื่อให้พนักงานปฏิบัติงานได้ถูกต้องตามกฎเกณฑ์และระเบียบของทางการ เช่น บัญชี การเงิน ภาษี
กฎหมาย แรงงาน กฎระเบียบของ กลต. และตลาดหลักทรัพย์ ฯลฯ ซึ่งบริษัท ฯ
ให้ความสำคัญไม่น้อยไปกว่าการพัฒนาทักษะพนักงานในสายงานหลัก
พนักงานในสายงานสนับสนุนจะได้รับการประเมินศักยภาพที่จะไปฝึกงานที่บริษัทย่อยในประเทศสิงคโปร์เพื่อเตรียมความพร้อมสำหรับความก้าวหน้าในอนาคต

3. จัดให้พนักงานในสายงานหลักและสายงานสนับสนุน เดินทางไปบนเรือของกลุ่มอาร์ ซี แอล
เพื่อศึกษาดูงานด้านปฏิบัติการบนเรือ การขนถ่ายสินค้าที่ท่าเรือซึ่งบริหารงานโดยบริษัทร่วม
อย่างน้อยปีละครั้ง พนักงานจะเห็นภาพที่แท้จริงและเข้าใจลักษณะการประกอบธุรกิจได้ดียิ่งขึ้น

4. เนื่องจากธุรกิจของบริษัท ฯ ครอบคลุมการติดต่องานกับบริษัทย่อยและบริษัทในเครือ
รวมทั้งตัวแทนในต่างประเทศ พนักงานจำเป็นต้องมีทักษะในการติดต่อสื่อสารภาษาต่างประเทศ เช่น
ภาษาอังกฤษ ซึ่งบริษัท ฯ จะเสริมทักษะของพนักงานระดับต้นและระดับกลาง
โดยการจัดอบรมทั้งแบบ in-house ( สำหรับกลุ่มพนักงานที่มีพื้นฐานใกล้เคียงกัน )
และส่งไปอบรมหลักสูตรขั้นสูงที่สถาบันภาษาที่มีชื่อเสียง นอกจากนี้ บริษัท ฯ
ได้เล็งเห็นความสำคัญของภาษาจีน
และมีแผนพัฒนาทักษะของพนักงานเพื่อรองรับการขยายธุรกิจเข้าไปในประเทศจีนด้วย